Hashim Thaçi inaugurohet si president
Presidenti i ri i Kosovës Hashim Thaçi, u përurua në një ceremoni të posaçme në Prishtinë. Veprimtarë të opozitës hodhën gaz lotsjellës në shenjë kundërshtimi
Presidenti i Kosovës Hashim Thaçi tha të premten se do të jetë një gardian i Kushtetutës së Kosovës dhe se do të punojë për forcimin e identitetit shtetëror, ndërsa e quajti veten president të thjeshtë të popullit të heronjve të Kosovës. Ai i bëri këto komente në ceremoninë inauguruese të tij ku morën pjesë presidentë dhe përfaqësues nga vende të ndryshme të botës, gjatë së cilës pranoi nga presidentja e deritashme Atifete Jahjaga kushtetutën e Kosovës. Presidenti Thaçi tha në fjalimin e tij se gjatë mandatit pesë vjeçar do të përqendrohet në katër çështje kryesore. Ai tha se si roje e kushtetutës do të jetë I paanshëm politikisht. “”, tha ai. Presidenti Thaçi tha se ndryshime të mëdha po e përshkojnë kontinentin e Evropës dhe se Kosova sipas tij do të luajë rol aktiv. Ai tha se vala e refugjatëve, radikalizmi, terrorizmi dhe erërat e ftohta që vijnë nga lindja janë sfida që po e sfidojnë çdo shtet dhe aleancë. “”, tha ai. Presidenti Thaçi tha se Kosova respekton të gjitha besimet ndërsa është një vend sekular dhe bënë dallimin në mes të shtetit dhe besimit, të cilën sipas tij do ta vazhdojë ta mbrojë. Ai tha se një çështje me rëndësi për shtetin e Kosovës janë edhe bisedimet në mes komuniteteve në Kosovë dhe bisedimet me Serbinë. “”, tha ai. Ai tha se për qytetarët e Kosovës politika është bërë një fushëbetejë monotone në mes të udhëheqësve dhe për ta ende nuk sjellë shpresë për vende të reja të punës dhe mirëqenie sociale. “”, tha ai. Para fillimit të ceremonisë, aktivistë të lëvizjes Vetëvendosje hodhën gaz lotsjellës. Në një njoftim të kësaj lëvizjeje thuhet se Hashim Thaçi nuk është dhe kurrë nuk do të jetë president i Republikës së Kosovës dhe se ai u zgjodh si rezultat i shantazhit dhe blerjes së deputetëve të LDK-së dhe si rezultat i kompromiseve ndaj Listës Serbe të Serbisë. "”, thuhet në njoftim. Edhe Aleanca për Ardhmërinë e Kosovës kundërshtoi ceremoninë e inaugurimit. Në një komunikatë të saj thuhet se “”, thuhet në komunikatën e kësaj partie. Parlamenti i Kosovës zgjodhi më 26 shkurt me 71 vota për dhe dhjetë vota të pavlefshme, Hashim Thaçin, ish kryetarin e Partisë Demokratike të Kosovës, në postin e presidentit të Kosovës. Ai u zgjodh në raundin e tretë të votimeve pasi që në dy raundet e para ai mori 50, përkatësisht 64 vota.